title: 2012/242/EÚ: Rozhodnutie Rady z  2. mája 2012 , ktorým sa vymenúva jeden španielsky náhradník Výboru regiónov

text:
               5.5.2012

               SK

               Úradný vestník Európskej únie

               L 120/15

         ROZHODNUTIE RADY
   z 2. mája 2012,
   ktorým sa vymenúva jeden španielsky náhradník Výboru regiónov
   (2012/242/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Timotea MARTÍNEZA AGUADOA sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pani María del Mar ESPAÑA MARTÍ, Viceconsejera de la Consejería de Presidencia y Administraciones Públicas de la Junta de Comunidades de Castilla-La Mancha.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 2. mája 2012

            Za Radu

            predsedníčka

         M. VESTAGER

      (1)  Ú. v. EÚ L 348, 29.12.2009, s. 22 .

      (2)  Ú. v. EÚ L 12, 19.1.2010, s. 11.


title: Rozhodnutie Rady z 28. februára 2002 o uzatvorení Dohody o spolupráci a colnej únii medzi Európskym hospodárskym spoločenstvom a Sanmarínskou republikou a o protokole k tejto dohode po rozšírení s platnosťou od 1. januára 1995

text:
Dôležité právne oznámenie

|

32002D0245

Úradný vestník L 084 , 28/03/2002 S. 0041 - 0042

		Rozhodnutie Radyz 28. februára 2002o uzatvorení Dohody o spolupráci a colnej únii medzi Európskym hospodárskym spoločenstvom a Sanmarínskou republikou a o protokole k tejto dohode po rozšírení s platnosťou od 1. januára 1995(2002/245/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej články 133 a 308, v spojení s druhou vetou jej článku 300 ods. 2 a prvým pododsekom článku 300 ods. 3,so zreteľom na návrh Komisie, [1]so zreteľom na stanovisko Európskeho parlamentu, [2]keďže:(1) dohoda o spolupráci a colnej únii medzi Európskym hospodárskym spoločenstvom a Sanmarínskou republikou, ďalej len "dohoda", bola podpísaná v Bruseli 16. decembra 1991 a ratifikovaná 12 členskými štátmi, ktoré vtedy boli jej signatármi;(2) dovtedy, kým vstúpi do platnosti dohoda, [3] 3 bola uzatvorená Dočasná dohoda o obchode a colnej únii medzi Európskym hospodárskym spoločenstvom a Sanmarínskou republikou;(3) Rakúsko, Fínsko a Švédsko vstúpili do Európskej únie a musia pristúpiť k dohode v súlade so zmluvou o pristúpení;(4) ich pristúpenie nevyžaduje žiadnu zmenu a doplnenie dohody okrem vypracovania autentických textov vo fínskom a švédskom jazyku;(5) vzhľadom na uvedené a špecifickú situáciu San Marína a na podporu vonkajších hospodárskych vzťahov Spoločenstva by mala dohoda vstúpiť do platnosti, pokiaľ sa týka Spoločenstva a 12 signatárskych členských štátov;(6) Rada, konajúc v mene Spoločenstva, by mala zároveň schváliť protokol k dohode v dôsledku pristúpenia Rakúskej republiky, Fínskej republiky a Švédskeho kráľovstva k Európskej únii (ďalej len "protokol");(7) v prípade Rakúska, Fínska a Švédska dohoda a protokol k nej a v prípade ostatných 12 členských štátov protokol vstúpia do platnosti po oznámení, že boli ukončené príslušné postupy,ROZHODLA TAKTO:Článok 1Dohoda o spolupráci a colnej únii medzi Európskym hospodárskym spoločenstvom a Sanmarínskou republikou, podpísaná v Bruseli 16. decembra 1991, vrátane vyhlásení, ktoré sú jej súčasťou, sa týmto schvaľuje v mene Spoločenstva.Texty dohody a vyhlásení tvoria prílohu k tomuto rozhodnutiu.Predseda Rady v mene Spoločenstva predloží oznámenie stanovené v článku 30 dohody.Článok 2Protokol k dohode o spolupráci a colnej únii medzi Európskym hospodárskym spoločenstvom a Sanmarínskou republikou v dôsledku pristúpenia Rakúskej republiky, Fínskej republiky a Švédskeho kráľovstva k Európskej únii sa týmto schvaľuje v mene Spoločenstva.Text protokolu tvorí prílohu k tomuto rozhodnutiu.Predseda Rady v mene Spoločenstva predloží oznámenie stanovené v článku 3 protokolu.V Bruseli 28. februára 2002Za RadupredsedaA. Acebes Paniagua[1] Ú. v. ES C 302, 22.11.1991, s. 10 aÚ. v. ES C 124, 21.4.1997, p. 1.[2] Ú. v. ES C 241, 21.9.1992, p. 169 aÚ. v. ES C 328, 26.10.1998, p. 218.[3] Ú. v. ES L 359, 9.12.1992, p. 13.--------------------------------------------------


title: Rozhodnutie Komisie z 25. júna 1980, ktorým sa zriaďuje poradný výbor pre dohľad a znižovanie znečistenia uhľovodíkmi vypúšťanými na mori

text:
Dôležité právne oznámenie

|

31980D0686

Úradný vestník L 188 , 22/07/1980 S. 0011 - 0012 Fínske špeciálne vydanie: Kapitola 15 Zväzok 2 S. 0227  Grécke špeciálne vydanie: Kapitola 15 Zväzok 1 S. 0248  Švédske špeciálne vydanie: Kapitola 15 Zväzok 2 S. 0227  Španielske špeciálne vydanie: Kapitola 15 Zväzok 2 S. 0171  Portugalské špeciálne vydanie Kapitola 15 Zväzok 2 S. 0171

		Rozhodnutie Komisiez 25. júna 1980,ktorým sa zriaďuje poradný výbor pre dohľad a znižovanie znečistenia uhľovodíkmi vypúšťanými na mori(80/686/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,keďže Európska Rada na svojich zasadaniach 7. a 8. apríla 1978 v Kodani, 6. a 7. júla 1978 v Brémach a 27. a 28. apríla 1980 v Luxemburgu prijala stanovisko, že predchádzanie znečisťovaniu morí, najmä uhľovodíkmi, a boj proti nemu, by mali byť jedným z hlavných cieľov činnosti spoločenstva;keďže akčný program Európskeho spoločenstva pre životné prostredie na rok 1973 [1], doplnený programom z roku 1977 [2], zdôrazňoval, že je pre západnú Európu nanajvýš dôležité, aby podnikla účinné kroky proti hrozbám, ktoré so sebou prináša preprava uhľovodíkov, vrátane hrozby závažného znečistenia pobrežia následkom havárií na šírom mori, a upresnil, že ochrana morskej vody s cieľom zabezpečiť udržanie ekologickej rovnováhy je prioritnou úlohou;keďže 26. júna 1978 Rada prijala rezolúciu, ktorou ustanovila akčný program Európskych spoločenstiev pre kontrolu a znižovanie znečisťovania uhľovodíkmi vypúšťanými na mori [3];keďže Komisia sa musí o znečisťovaní spôsobovanom uhľovodíkmi vypúšťanými na mori poradiť s vysokokvalifikovanými odborníkmi v členských štátoch;keďže spoločenstvo potrebuje aj fórum, na ktorom by sa mohli stretávať odborníci na účely zhromažďovania existujúcich informácií a skúseností získaných v členských štátoch a tým uľahčovať koordináciu opatrení prijatých alebo plánovaných na vnútroštátnej alebo medzinárodnej úrovni alebo na úrovni spoločenstva,ROZHODLA TAKTO:Článok 1Komisia týmto zriaďuje Poradný výbor pre dohľad a znižovanie znečistenia uhľovodíkmi vypúšťanými na mori, ďalej len "výbor".Článok 2Úlohy výboru sú nasledujúce:1. radiť Komisii, na jej požiadanie alebo z vlastnej iniciatívy, ohľadom všetkých problémov, ktoré sa týkajú vykonávania opatrení spoločenstva na dohľad a znižovanie znečisťovania spôsobeného uhľovodíkmi vypúšťanými na mori;2. umožňovať zhromažďovanie existujúcich informácií a skúseností získaných v členských štátoch o spôsoboch dohľadu a znižovania znečisťovania spôsobeného uhľovodíkmi vypúšťanými na mori a tým uľahčovať koordináciu opatrení prijatých alebo plánovaných na vnútroštátnej alebo medzinárodnej úrovni alebo na úrovni spoločenstva.Článok 31. Výbor tvoria vládni experti, ktorí majú odborné znalosti z oblastí uvedených v článku 2 (traja zástupcovia za každý členský štát).2. Členov výboru vyberá Komisia na základe nominácií predložených členskými štátmi.3. Na stretnutiach výboru sa zúčastňujú zástupcovia príslušných odborov Komisie.Článok 4Každý člen výboru si určí jedného náhradníka. Bez toho, aby bol dotknutý článok 9, sa náhradník zúčastňuje na zasadaniach výboru a na práci výboru len vtedy, ak sa ich príslušný riadny člen nemôže zúčastniť.Článok 5Komisia uverejní zoznam členov v Úradnom vestníku Európskych spoločenstiev ako informáciu.Článok 6Výboru predsedá zástupca Komisie.Článok 7Výbor si spomedzi svojich členov zvolí šesť podpredsedov.Zriadi si predsedníctvo, ktoré bude tvoriť predseda a podpredsedovia.Článok 8Odbory Komisie poskytnú výboru a predsedníctvu sekretariát.Článok 9Predseda môže prizvať akúkoľvek osobu s odbornými znalosťami ohľadom témy, ktorá je na programe rokovania, aby sa zúčastňovala prác výboru.Experti sa môžu zúčastniť len diskusií o záležitostiach ohľadom ktorých boli pozvaní.Článok 10Výbor si vypracuje vlastný rokovací poriadok.Článok 11Bez toho, aby bol dotknutý článok 214 zmluvy, sa od členov výboru vyžaduje, aby neprezrádzali žiadne informácie, ktoré získajú počas práce výboru alebo predsedníctva v prípadoch, keď ich Komisia informuje, že sa požadované stanovisko alebo vznesená otázka týkajú dôverných záležitostí.V takých prípadoch sa na príslušných zasadaniach môžu zúčastniť len členovia výboru a zástupcovia Komisie.Článok 12Toto rozhodnutie nadobúda účinnosť 25. júna 1980.V Bruseli 25. júna 1980Za KomisiuLorenzo Natalipodpredseda[1] Ú. v. ES C 112, 20.12.1973, s. 1.[2] Ú. v. ES C 139, 13.6.1977, s. 1.[3] Ú. v. ES C 162, 8.7.1978, s. 1.--------------------------------------------------


title: Rozhodnutie Rady z 3. marca 1981 o poskytovaní denných príspevkov a náhrad cestovných výdavkov členom Hospodárskeho a sociálneho výboru, náhradníkom a odborníkom

text:
Dôležité právne oznámenie

|

31981D0121

Úradný vestník L 067 , 12/03/1981 S. 0029 - 0029 Fínske špeciálne vydanie: Kapitola 1 Zväzok 2 S. 0013  Španielske špeciálne vydanie: Kapitola 01 Zväzok 6 S. 0061  Švédske špeciálne vydanie: Kapitola 1 Zväzok 2 S. 0013  Portugalské špeciálne vydanie Kapitola 01 Zväzok 6 S. 0061

		Rozhodnutie Radyz 3. marca 1981o poskytovaní denných príspevkov a náhrad cestovných výdavkov členom Hospodárskeho a sociálneho výboru, náhradníkom a odborníkom(81/121/EHS)RADA EURÓPSKYCH SPOLOČENSTIEV,so zreteľom na Zmluvu o vytvorení spoločnej Rady a spoločnej Komisie Európskych spoločenstiev, a najmä na jej článok 6,keďže by sa mal stanoviť postup na poskytovanie denných príspevkov a náhrad cestovných výdavkov členom Hospodárskeho a sociálneho výboru, náhradníkom a odborníkom v zmysle rokovacieho poriadku Hospodárskeho a sociálneho výboru z 13. júna 1974 [1], zmeneného a doplneného 22. júla 1980 [2],ROZHODLA TAKTO:Článok 1Členovia Hospodárskeho a sociálneho výboru, náhradníci a odborníci majú nárok na denný príspevok za dni zasadaní a na náhradu cestovných výdavkov v súlade s nižšie uvedenými ustanoveniami.Článok 2Denný príspevok na deň zasadania je:- 3300 BEF pre členov,- 2475 BEF pre náhradníkov a odborníkov.Článok 31. Čas, ktorý sa vezme do úvahy pri náhrade dní cesty, je stanovený paušálne na cestu tam a späť podľa nasledujúcich výpočtov:- tri štvrtiny dňa pri vzdialenosti väčšej než 100 km a najviac 200 km,- jeden deň pri vzdialenosti väčšej než 200 km a najviac 500 km,- jeden a pol dňa pri vzdialenosti väčšej než 500 km a najviac 1000 km,- dva dni pri vzdialenosti väčšej než 1000 km.2. Náhrady za dni cesty sa však naďalej poskytujú vo výške podľa finančných pravidiel Hospodárskeho a sociálneho výboru účinných 1. marca 1981 až do času, keď spôsob výpočtu opísaný v odseku 1 umožní dosiahnutie rovnakej výšky náhrady.Článok 41. Cestovné výdavky sa nahrádzajú v súlade s finančnými pravidlami Hospodárskeho a sociálneho výboru účinnými 1. marca 1981, pričom na náhradníkov sa vzťahujú rovnaké podmienky ako na členov alebo odborníkov.2. Členom, náhradníkom a odborníkom sa nahradzujú výdavky na letenku v turistickej triede, nárok na náhradu letenky v prvej triede má predseda a podpredseda na služobnej ceste.Článok 5Toto rozhodnutie nadobúda účinnosť 1. marca 1981.V Bruseli 3. marca 1981Za RadupredsedaG. M. V. Van Aardenne[1] Ú. v. ES L 228, 19.8.1974, s. 1.[2] Ú. v. ES L 366, 31.12.1980, s. 30.--------------------------------------------------


title: 2012/145/EÚ: Rozhodnutie Rady z  28. februára 2012 o uzavretí protokolu schváleného medzi Európskou úniou a Guinejsko-bissauskou republikou, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi týmito dvoma stranami

text:
               10.3.2012

               SK

               Úradný vestník Európskej únie

               L 72/1

         ROZHODNUTIE RADY
   z 28. februára 2012
   o uzavretí protokolu schváleného medzi Európskou úniou a Guinejsko-bissauskou republikou, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi týmito dvoma stranami
   (2012/145/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 2 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu
   keďže:

               (1)

               Rada 17. marca 2008 prijala nariadenie (ES) č. 241/2008 o uzavretí Dohody o partnerstve v sektore rybolovu medzi Európskym spoločenstvom a Guinejsko-bissauskou republikou (1).

               (2)

               Únia prerokovala s Guinejsko-bissauskou republikou nový protokol, ktorým sa plavidlám EÚ udeľujú rybolovné možnosti vo vodách podliehajúcich zvrchovanosti alebo súdnej právomoci Guiney-Bissau (ďalej len „protokol“).

               (3)

               Výsledkom rokovaní bol protokol parafovaný 15. júna 2011.

               (4)

               Protokol bol podpísaný v súlade s rozhodnutím Rady 2011/885/EÚ (2) a predbežne sa vykonáva od 16. júna 2011.

               (5)

               Tento protokol by sa mal uzavrieť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje protokol schválený medzi Európskym spoločenstvom a Guinejsko-bissauskou republikou, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi medzi Európskym spoločenstvom a Guinejsko-bissauskou republikou (ďalej len „protokol“) (3).
   Článok 2
   Predseda Rady vydá v mene Únie oznámenie ustanovené v článku 14 protokolu, aby vyjadril súhlas Únie s tým, že bude viazaná týmto protokolom (4).
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 28. februára 2012

            Za Radu

            predseda

         N. WAMMEN

      (1)  Ú. v. EÚ L 75, 18.3.2008, s. 49.

      (2)  Ú. v. EÚ L 344, 28.12.2011, s. 1.

      (3)  Protokol sa uverejní v Ú. v. EÚ L 344, 28.12.2011, s. 1, spolu s rozhodnutím o jeho podpísaní.

      (4)  Generálny sekretariát Rady uverejní dátum nadobudnutia platnosti protokolu v Úradnom vestníku Európskej únie.


title: 2009/249/ES: Rozhodnutie Rady zo 16. marca 2009 o vymenovaní predsedu Európskeho poradného grémia pre riadenie v oblasti štatistiky

text:
               20.3.2009

               SK

               Úradný vestník Európskej únie

               L 74/30

      ROZHODNUTIE RADY

   zo 16. marca 2009
   o vymenovaní predsedu Európskeho poradného grémia pre riadenie v oblasti štatistiky
   (2009/249/ES)
   RADA EURÓPSKEJ ÚNIE,
   so zreteľom na rozhodnutie Európskeho parlamentu a Rady č. 235/2008/ES z 11. marca 2008, ktorým sa zriaďuje Európske poradné grémium pre riadenie v oblasti štatistiky (1), a najmä na jeho článok 3,
   so zreteľom na stanovisko Komisie,
   so zreteľom na súhlas Európskeho parlamentu,
   ROZHODLA TAKTO:
   Článok 1
   Pán Johnny ÅKERHOLM sa týmto vymenúva za predsedu Európskeho poradného grémia pre riadenie v oblasti štatistiky na obdobie troch rokov.
   Článok 2
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Bruseli 16. marca 2009

            Za Radu

            predseda

         A. VONDRA

      (1)  Ú. v. EÚ L 73, 15.3.2008, s. 17.


title: 2011/476/EÚ: Rozhodnutie Komisie z  27. júla 2011 o požiadavkách na bezpečnosť, ktoré musia spĺňať európske normy týkajúce sa stacionárnych tréningových zariadení podľa smernice Európskeho parlamentu a Rady 2001/95/ES  Text s významom pre EHP

text:
               28.7.2011

               SK

               Úradný vestník Európskej únie

               L 196/16

         ROZHODNUTIE KOMISIE
   z 27. júla 2011
   o požiadavkách na bezpečnosť, ktoré musia spĺňať európske normy týkajúce sa stacionárnych tréningových zariadení podľa smernice Európskeho parlamentu a Rady 2001/95/ES
   (Text s významom pre EHP)
   (2011/476/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 4 ods. 1 písm. a),
   keďže:

               (1)

               Podľa smernice 2001/95/ES majú európske normalizačné orgány zavádzať európske normy. Na základe takýchto noriem by sa malo zabezpečiť, aby výrobky spĺňali všeobecnú požiadavku na bezpečnosť ustanovenú v smernici.

               (2)

               Podľa smernice 2001/95/ES sa výrobok považuje za bezpečný, ak je v súlade s nezáväznými vnútroštátnymi normami, ktorými sa transponujú európske normy a na ktoré Komisia uverejnila odkazy v Úradnom vestníku Európskej únie.

               (3)

               V článku 4 smernice 2001/95/ES sa stanovuje postup vypracúvania európskych noriem. Podľa tohto postupu Komisia stanovuje osobitné požiadavky na bezpečnosť, ktoré by európske normy mali spĺňať, a následne na základe týchto požiadaviek poveruje európske normalizačné orgány, aby také normy vypracovali.

               (4)

               Komisia uverejňuje odkazy na európske normy prijaté týmto spôsobom v Úradnom vestníku Európskej únie.

               (5)

               Podľa článku 4 ods. 2 druhého pododseku smernice 2001/95/ES sa odkazy na európske normy prijaté európskymi normalizačnými orgánmi pred nadobudnutím účinnosti uvedenej smernice môžu uverejniť v Úradnom vestníku Európskej únie aj bez poverenia Komisie, ak takéto normy zabezpečujú splnenie všeobecnej požiadavky na bezpečnosť stanovenej v uvedenej smernici.

               (6)

               Komisia na základe rozhodnutia 2006/514/ES (2) uverejnila v Úradnom vestníku Európskej únie odkazy na deväť európskych noriem týkajúcich sa bezpečnosti stacionárnych tréningových zariadení.

               (7)

               Uvedených deväť európskych noriem o bezpečnosti stacionárnych tréningových zariadení, na ktoré sa vzťahuje rozhodnutie 2006/514/ES, nebolo vypracovaných na základe poverenia Komisie v súlade s článkom 4 ods. 1.

               (8)

               Tri z týchto noriem – EN 957-4:1996, EN 957-5:1996 a EN 957-6:2001 – boli nahradené novými zneniami – EN 957-4 + A1:2010, EN 957-5:2009 a EN 957-6:2010. Keďže tieto nové znenia boli prijaté po nadobudnutí účinnosti smernice 2001/95/ES a neboli vypracované z poverenia Komisie, ktoré by zahŕňalo osobitné požiadavky na bezpečnosť, nemôžu byť odkazy na ne zverejnené v Úradnom vestníku Európskej únie.

               (9)

               Na účely posúdenia súladu týchto nových znení a prípadných následných znení európskych noriem týkajúcich sa stacionárnych tréningových zariadení so všeobecnou požiadavkou na bezpečnosť stanovenou v smernici 2001/95/ES je potrebné opätovne vykonať postup stanovený v článku 4 uvedenej smernice.

               (10)

               Komisia by preto mala stanoviť osobitné požiadavky na bezpečnosť týkajúce sa stacionárnych tréningových zariadení s cieľom poveriť európske normalizačné orgány, aby na základe týchto požiadaviek vypracovali zodpovedajúce európske normy.

               (11)

               Keď budú príslušné normy k dispozícii a za predpokladu, že Komisia sa rozhodne uverejniť odkaz na ne v Úradnom vestníku Európskej únie, podľa postupu stanoveného v článku 4 ods. 2 smernice 2001/95/ES sa predpokladá, že stacionárne tréningové zariadenia, ktoré sú v súlade s takýmito normami, spĺňajú všeobecné požiadavky na bezpečnosť stanovené v smernici 2001/95/ES, pokiaľ ide o požiadavky na bezpečnosť, na ktoré sa tieto normy vzťahujú.

               (12)

               Opatrenia stanovené v tomto nariadení sú v súlade so stanoviskom výboru zriadeného podľa článku 15 smernice 2001/95/ES,

         PRIJALA TOTO ROZHODNUTIE:
   Článok 1
   Na účely tohto rozhodnutia „stacionárne tréningové zariadenie“ je výrobok, tiež poháňaný motorom, používaný na účely tréningu, cvičenia, diagnostiky alebo rehabilitácie, ktorých súčasťou sú opakujúce sa pohyby, ktorý zostáva pri použití statický. Toto zariadenie buď stojí na podlahe, alebo je pripevnené na strope alebo na stene, alebo na inej pevnej konštrukcii.
   Článok 2
   Osobitné požiadavky na bezpečnosť týkajúce sa výrobkov uvedených v článku 1, ktoré majú spĺňať európske normy podľa článku 4 smernice 2001/95/ES, sú stanovené v prílohe k tomuto rozhodnutiu.
   Článok 3
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Bruseli 27. júla 2011

            Za Komisiu

            predseda

         José Manuel BARROSO

      (1)  Ú. v. ES L 11, 15.1.2002, s. 4.

      (2)  Ú. v. EÚ L 200, 22.7.2006, s. 35.

      PRÍLOHA

         OSOBITNÉ POŽIADAVKY NA BEZPEČNOSŤ STACIONÁRNYCH TRÉNINGOVÝCH ZARIADENÍ

         Časť I

         Výrobok a definícia výrobku

      Stacionárne tréningové zariadenia, na ktoré sa vzťahuje toto poverenie, sa používajú na účely tréningu, cvičenia, diagnostiky alebo rehabilitácie, ktorých súčasťou sú opakujúce sa pohyby. Toto zariadenie zostáva počas používania statické. Buď stojí na podlahe, alebo je pripevnené na strope alebo na stene, alebo na inej pevnej konštrukcii.
      Tieto zariadenia sa vo všeobecnosti používajú vo fitnescentrách, hoteloch, športových a rekreačných kluboch, rehabilitačných centrách alebo v domácnostiach. Priestory, v ktorých sa takéto zariadenia používajú, sú „tréningové priestory“ a prístup do nich môže byť povolený len používateľom a odborným pracovníkom (napr. trénerom, zdravotníckym pracovníkom).
      Tieto požiadavky sa vzťahujú aj na zariadenia poháňané motorom, pokiaľ ide o riziká, ktoré nespadajú do rozsahu pôsobnosti smernice o strojových zariadeniach (smernica Európskeho parlamentu a Rady 2006/42/ES (1)).
      V prípade niektorých osobitných tréningových zariadení platia okrem všeobecných požiadaviek na bezpečnosť aj doplnkové požiadavky na bezpečnosť.
      Ak sa na zamýšľané použitie stacionárnych tréningových zariadení vzťahuje tiež smernica Rady 93/42/EHS zo 14. júna 1993 o zdravotníckych pomôckach (2), sú príslušné doplnkové požiadavky splnené.
      Stacionárne tréningové zariadenia, na ktoré sa vzťahuje toto poverenie, by mali byť klasifikované podľa špecifických tried presnosti a použitia v závislosti od účelu zariadenia.

         Triedy presnosti

      Trieda A: vysoká presnosť.
      Trieda B: stredná presnosť.
      Trieda C: minimálna presnosť.

         Triedy použitia

      Trieda S (štúdio): profesionálne a/alebo komerčné použitie.
      Trieda H (domácnosť): použitie v domácnostiach.
      Trieda I: profesionálne a/alebo komerčné použitie vrátane použitia osobami s osobitnými potrebami (napr. zrakovo, sluchovo, telesne postihnuté osoby alebo osoby so špecifickými poruchami učenia).

         Časť II

      A.   Všeobecné požiadavky na bezpečnosť

      Výrobky musia spĺňať všeobecnú požiadavku na bezpečnosť podľa smernice 2001/95/ES a musia byť „bezpečné“ v zmysle jej článku 2 písm. b). Výrobok musí byť najmä bezpečný za bežných alebo predvídateľných podmienok použitia (vrátane napr. skladovania, prepravy na miesto uloženia, inštalácie, demontáže a údržby) počas celého jeho životného cyklu. Zariadenie by malo byť bezpečné aj pre profesionálnych používateľov (napr. trénerov, učiteľov).
      Riziko zranenia alebo poškodenia zdravia, alebo zníženia bezpečnosti musí byť za bežných a rozumne predvídateľných podmienok používania stacionárneho tréningového zariadenia minimalizované. Žiadna časť prístupná používateľovi alebo tretím osobám nesmie pri bežnom alebo určenom použití spôsobiť fyzické poranenie alebo negatívne ovplyvniť zdravie používateľa.
      Používatelia musia byť informovaní o pravdepodobných rizikách a nebezpečenstve a o tom, ako im predchádzať.
      Napriek tomu, že tréningové zariadenia nie sú určené pre deti, používanie týchto výrobkov v domácnostiach je čoraz bežnejšie, čo uľahčuje prístup detí k takýmto zariadeniam. Deti môžu utrpieť nehody s domácim zariadením, ktoré môžu mať za následok vážne poranenia (najmä prstov na rukách a nohách), ako aj popáleniny, tržné rany a priškripnutia. Ak takéto riziká nemožno dostatočne obmedziť samotnou konštrukciou zariadenia alebo prostredníctvom ochranných opatrení, zostávajúce riziko sa rieši poskytnutím informácií o výrobku rodičom alebo osobám, ktoré majú deti v opatere.
      B.   Osobitné požiadavky na bezpečnosť

      Pri uplatňovaní všeobecnej požiadavky na bezpečnosť uvedenej v smernici 2001/95/ES je potrebné zohľadniť aspoň tieto aspekty:

                  a)

                  stabilitu voľne stojaceho zariadenia;

                  b)

                  ostré hrany a drsné povrchy;

                  c)

                  konce rúrok;

                  d)

                  časti, ktoré vykonávajú zvierací, strižný, točivý alebo vratný pohyb v prístupnom mieste;

                  e)

                  závažia;

                  f)

                  prístup k zariadeniu a opustenie zariadenia;

                  g)

                  nastavovací a aretovací mechanizmus;

                  h)

                  laná, pásy a reťaze;

                  i)

                  oceľové laná a kladky;

                  j)

                  vedenie lán a pásov;

                  k)

                  body vtiahnutia lán a pásov;

                  l)

                  pozície uchopenia;

                  m)

                  integrované držadlá;

                  n)

                  prídavné držadlá;

                  o)

                  otočné držadlá;

                  p)

                  elektrickú bezpečnosť;

                  q)

                  údržbu;

                  r)

                  montážne pokyny;

                  s)

                  všeobecný návod na použitie;

                  t)

                  základné biomechanické požiadavky;

                  u)

                  označenie;

                  v)

                  výstražné upozornenia, najmä v súvislosti s rizikami pre deti;

                  w)

                  odstavenie z prevádzky vypnutím elektrického prúdu, najmä na účely ochrany detí.

            Pri uplatňovaní všeobecnej požiadavky na bezpečnosť uvedenej v smernici 2001/95/ES je potrebné zohľadniť aspoň tieto aspekty:

                  a)

                  kontrolu rozmerov;

                  b)

                  vizuálnu prehliadku;

                  c)

                  hmatovú prehliadku;

                  d)

                  prevádzkovú skúšku;

                  e)

                  osvedčenie výrobcu;

                  f)

                  skúšku bodov vtiahnutia lán a pásov;

                  g)

                  skúšobné podmienky;

                  h)

                  skúšku stability;

                  i)

                  stanovenie zaťaženia pri pretrhnutí lán, pásov a reťazí;

                  j)

                  skúšku zotrvačníkov;

                  k)

                  určenie sily potrebnej na oddelenie prídavných držadiel;

                  l)

                  skúšku prístupu k zariadeniu/opustenia zariadenia;

                  m)

                  skúšku odolnosti pri zaťažení;

                  n)

                  skúšku režimu sledovania srdcového tepu;

                  o)

                  skúšku presnosti údajov z merania výkonu;

                  p)

                  hodnotenie pokynov a výstražných upozornení;

                  q)

                  skúšobný protokol.

         (1)  Ú. v. EÚ L 157, 9.6.2006, p. 24.

         (2)  Ú. v. ES L 169, 12.7.1993, p. 1.


title: 2008/336/ES: Rozhodnutie Rady zo 14. apríla 2008 ktorým sa vymenúvajú a nahrádzajú členovia správnej rady Európskeho strediska pre rozvoj odborného vzdelávania

text:
               29.4.2008

               SK

               Úradný vestník Európskej únie

               L 115/32

      ROZHODNUTIE RADY

   zo 14. apríla 2008
   ktorým sa vymenúvajú a nahrádzajú členovia správnej rady Európskeho strediska pre rozvoj odborného vzdelávania
   (2008/336/ES)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä jeho článok 4 (1),
   so zreteľom na nominácie, ktoré predložila ŠPANIELSKA vláda a HOLANDSKÁ vláda,
   keďže:

               (1)

               Rada rozhodnutím z 18. septembra 2006 (2) vymenovala členov správnej rady Európskeho strediska pre rozvoj odborného vzdelávania na obdobie od 18. septembra 2006 do 17. septembra 2009.

               (2)

               V dôsledku odstúpenia pani Pilar GÓMEZOVEJ MUÑOSOVEJ a pána Marcela NOLLENA sa uvoľnili dve miesta členov v kategórii zástupcov vlád v správnej rade uvedeného strediska.

               (3)

               Na zvyšný čas súčasného funkčného obdobia, ktoré sa končí 17. septembra 2009, by sa mali vymenovať dvaja členovia správnej rady uvedeného strediska,

         ROZHODLA TAKTO:
   Jediný článok
   Týmto sa na zvyšok funkčného obdobia, ktoré trvá do 17. septembra 2009, vymenúvajú za členov správnej rady Európskeho strediska pre rozvoj odborného vzdelávania:

      ZÁSTUPCOVIA VLÁDY

               ŠPANIELSKO: pani María José GARIJO EQUIZA

               HOLANDSKO: pán Peter van IJSSELMUIDEN

      V Luxemburgu 14. apríla 2008

            Za Radu

            predseda

         I. JARC

      (1)  Ú. v. ES L 39, 13.2.1975, s. 1. Nariadenie naposledy zmenené a doplnené nariadením (ES) č. 2051/2004 (Ú. v. EÚ L 355, 1.12.2004, s. 1).

      (2)  Ú. v. EÚ C 240, 5.10.2006, s. 1.


title: Rozhodnutie Rady (EÚ) 2016/2136 z 21. novembra 2016 o podpise Dohody medzi Európskou úniou a Islandom o ochrane zemepisných označení poľnohospodárskych výrobkov a potravín v mene Európskej únie

text:
               7.12.2016

               SK

               Úradný vestník Európskej únie

               L 332/1

         ROZHODNUTIE RADY (EÚ) 2016/2136
   z 21. novembra 2016
   o podpise Dohody medzi Európskou úniou a Islandom o ochrane zemepisných označení poľnohospodárskych výrobkov a potravín v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Rada 18. júna 2007 poverila Komisiu začať rokovania s Islandom s cieľom podpísať dohodu o ochrane zemepisných označení poľnohospodárskych výrobkov a potravín (ďalej len „dohoda“). Rokovania boli úspešne ukončené parafovaním dohody.

               (2)

               Zmluvné strany súhlasia s tým, že budú vzájomne podporovať harmonický vývoj v oblasti zemepisných označení v zmysle článku 22 ods. 1 Dohody o obchodných aspektoch práv duševného vlastníctva (TRIPS) (1) a rozvíjať obchod s poľnohospodárskymi výrobkami a potravinami so zemepisným označením s pôvodom na území zmluvných strán.

               (3)

               Preto by sa dohoda mala v mene Únie podpísať s výhradou jej neskoršieho uzavretia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Islandom o ochrane zemepisných označení poľnohospodárskych výrobkov a potravín s výhradou uzavretia uvedenej dohody (2).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 21. novembra 2016

            Za Radu

            predseda

         P. PLAVČAN

      (1)  Príloha 1C k Dohode o založení Svetovej obchodnej organizácie podpísanej v Marrákeši v Maroku 15. apríla 1994.

      (2)  Text dohody sa uverejní v úradnom vestníku spolu s rozhodnutím o jej uzavretí.


title: Rozhodnutie Európskeho parlamentu a Rady č. 1672/2006/ES z  24. októbra 2006 , ktorým sa zriaďuje program Spoločenstva v oblasti zamestnanosti a sociálnej solidarity – Progress

text:
               15.11.2006

               SK

               Úradný vestník Európskej únie

               L 315/1

      ROZHODNUTIE EURÓPSKEHO PARLAMENTU A RADY č. 1672/2006/ES
   z 24. októbra 2006,
   ktorým sa zriaďuje program Spoločenstva v oblasti zamestnanosti a sociálnej solidarity – Progress
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 13 ods. 2, článok 129 a článok 137 ods. 2 písm. a),
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   so zreteľom na stanovisko Výboru regiónov (2),
   konajúc v súlade s postupom ustanoveným v článku 251 zmluvy (3),
   keďže:

               (1)

               Na zasadnutí Európskej rady 23. a 24. marca 2000 v Lisabone sa do celkovej stratégie Únie zaradila podpora zamestnanosti a sociálneho začleňovania ako jej integrálna súčasť s cieľom dosiahnuť strategický cieľ Únie stať sa v období nasledujúcich desiatich rokov najkonkurencieschopnejšou a najdynamickejšou znalostnou ekonomikou na svete, schopnou udržať trvalý hospodársky rast s väčším počtom a lepšou kvalitou pracovných miest, ako aj väčšou sociálnou súdržnosťou. Stanovila pre Úniu ambiciózne ciele a úlohy so zámerom obnoviť podmienky pre plnú zamestnanosť, zlepšiť kvalitu a produktivitu práce a presadzovať sociálnu súdržnosť a trh práce naklonený začleňovaniu. Stratégia sa potom znovu hodnotila na zasadnutí Európskej rady 22. a 23. marca 2005 v Bruseli.

               (2)

               Týmto rozhodnutím by sa v súlade s vyjadreným zámerom Komisie skonsolidovať a zracionalizovať nástroje financovania zo Spoločenstva mal zriadiť jediný a zefektívnený program, ktorý zabezpečí pokračovanie a rozvoj činností začatých na základe rozhodnutia Rady 2000/750/ES z 27. novembra 2000, ktorým sa ustanovuje Akčný program Spoločenstva na boj proti diskriminácii (2001 až 2006) (4), rozhodnutia Rady 2001/51/ES z 20. decembra 2000 o akčnom programe Spoločenstva týkajúcom sa stratégie Spoločenstva v oblasti rovnosti žien a mužov (2001 až 2005) (5) a rozhodnutí Európskeho parlamentu a Rady: č. 50/2002/ES (6) zo 7. decembra 2001 ustanovujúceho program Spoločenstva na podporu spolupráce medzi členskými štátmi v boji proti sociálnemu vylúčeniu, č. 1145/2002/ES (7) z 10. júna 2002 o stimulujúcich opatreniach Spoločenstva v oblasti zamestnanosti a č. 848/2004/ES (8) z 29. apríla 2004 ustanovujúceho akčný program Spoločenstva na podporu organizácií aktívnych na európskej úrovni v oblasti rovnosti medzi mužmi a ženami; ako aj činností vykonaných na úrovni Spoločenstva v súvislosti s pracovnými podmienkami.

               (3)

               Na mimoriadnom zasadnutí Európskej rady o zamestnanosti 20. a 21. novembra 1997 v Luxemburgu začala Európska stratégia zamestnanosti koordinovať politiky zamestnanosti členských štátov na základe spoločne dohodnutých usmernení a odporúčaní politík zamestnanosti. Európska stratégia zamestnanosti je teraz najdôležitejším nástrojom na európskej úrovni na uskutočňovanie cieľov lisabonskej stratégie v oblasti zamestnanosti a trhu práce.

               (4)

               Na zasadnutí Európskej rady v Lisabone sa dospelo k záveru, že nemožno akceptovať počet ľudí, ktorí žijú v Únii pod hranicou chudoby a v sociálnom vylúčení, a preto sa považovalo za nevyhnutné podniknúť kroky na rázny progres pri skoncovaní s chudobou stanovením primeraných cieľov. Tieto ciele sa dohodli na zasadnutí Európskej rady 7., 8. a 9. decembra 2000 v Nice. Ďalej sa dohodlo, že politiky boja proti sociálnemu vylúčeniu by mali vychádzať z otvorenej metódy koordinácie, ktorá spája rôzne vnútroštátne akčné plány a podnety Komisie na spoluprácu.

               (5)

               Demografické zmeny sú prvoradou dlhodobou skúškou schopnosti systémov sociálnej ochrany poskytovať primerané dôchodky, ako aj vysokokvalitnú zdravotnú a dlhodobú starostlivosť, ktorá je dostupná všetkým a môže sa dlhodobo financovať. Je dôležité presadzovať politiky, ktoré sú schopné zabezpečiť primeranú sociálnu ochranu a zároveň aj trvalú udržateľnosť systémov sociálnej ochrany. Európska rada na svojom zasadnutí v Lisabone rozhodla, že spolupráca v tejto oblasti by mala vychádzať z otvorenej metódy koordinácie.

               (6)

               V tejto súvislosti by sa mala venovať pozornosť osobitnej situácii migrantov, ako aj dôležitosti premeny neprihlásenej práce na riadne zamestnanie.

               (7)

               Zabezpečenie minimálnej úrovne noriem a neustáleho zlepšovania pracovných podmienok v Únii je základným znakom európskej sociálnej politiky a zodpovedá dôležitému celkovému cieľu Európskej únie. Spoločenstvo zohráva dôležitú úlohu pri podpore a dopĺňaní činností členských štátov v oblastiach ochrany zdravia a bezpečnosti pracovníkov, pracovných podmienok vrátane potreby zosúladiť pracovný a rodinný život, ochrany pracovníkov pri ukončení pracovnej zmluvy, informovanosti, porád s pracovníkmi a ich účasti a zastupovania a kolektívnej ochrany záujmov pracovníkov a zamestnávateľov.

               (8)

               Nediskriminácia je jednou zo základných zásad Európskej únie. Článok 13 zmluvy umožňuje prijať opatrenia na boj proti diskriminácii založenej na pohlaví, rasovom alebo etnickom pôvode, náboženskom vyznaní alebo viere, zdravotnom postihnutí, veku alebo sexuálnej orientácii. Nediskriminácia je zakotvená aj v článku 21 Charty základných práv Európskej únie. Mali by sa zohľadniť osobitné znaky rozmanitých foriem diskriminácie a súčasne by sa mala vytvoriť primeraná akcia s cieľom predchádzať a bojovať proti diskriminácii na jednom alebo viacerých základoch. Pri posudzovaní dostupnosti a výsledkov programu by sa preto malo prihliadať na osobitné potreby osôb so zdravotným postihnutím tak, aby mali zaručený úplný a rovnocenný prístup k činnostiam financovaným týmto programom a výsledkom a hodnoteniam uvedených činností, najmä náhradou dodatočných nákladov, ktoré vzniknú osobám z dôvodu ich zdravotného postihnutia. Skúsenosti získané v dlhoročnom boji proti určitým formám diskriminácie vrátane diskriminácie na základe pohlavia sa môžu využiť v boji proti iným formám diskriminácie.

               (9)

               Na základe článku 13 zmluvy Rada prijala tieto smernice: smernicu 2000/43/ES (9) z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod, ktorá zakazuje diskrimináciu na základe rasového alebo etnického pôvodu okrem iného v oblastiach zamestnania, odbornej prípravy, vzdelávania, tovaru a služieb a sociálnej ochrany, smernicu 2000/78/ES (10) z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, ktorá zakazuje diskrimináciu v zamestnaní a povolaní na základe náboženského vyznania alebo viery, zdravotného postihnutia, veku a sexuálnej orientácie, a smernicu 2004/113/ES (11) z 13. decembra 2004 o vykonávaní zásady rovnakého zaobchádzania medzi mužmi a ženami v prístupe k tovaru a službám a k ich poskytovaniu.

               (10)

               Podľa článkov 2 a 3 zmluvy je rovnaké zaobchádzanie s mužmi a ženami základnou zásadou práva Spoločenstva. Smernice a iné akty prijaté na základe tejto zásady zohrávajú významnú úlohu pri zlepšovaní postavenia žien v Únii. Skúsenosti s akciou na úrovni Spoločenstva ukázali, že presadzovanie rodovej rovnosti v politikách Spoločenstva a boj proti diskriminácii si v praxi vyžadujú kombinovanie nástrojov, ktoré sa vzájomne podporujú a ktoré zahŕňajú právne predpisy, nástroje financovania a uplatňovanie v politikách Spoločenstva. V súlade so zásadou rovnosti medzi mužmi a ženami by sa vo všetkých oblastiach a činnostiach tohto programu malo presadzovať uplatňovanie rodového hľadiska.

               (11)

               Výraznou mierou môžu na európskej úrovni prispieť mnohé mimovládne organizácie (ďalej len „MVO“) z rôznych úrovní prostredníctvom kľúčových sietí, ktoré pomáhajú pri zmene orientácie politík súvisiacich so všeobecnými cieľmi programu.

               (12)

               Keďže ciele tohto rozhodnutia nie je možné uspokojivo dosiahnuť na úrovni členských štátov z dôvodu potreby výmeny informácií na európskej úrovni a šírenia osvedčených postupov v celom Spoločenstve, ale z dôvodov mnohostranného charakteru akcií a opatrení Spoločenstva ich možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku toto rozhodnutie neprekračuje rámec nevyhnutný na dosiahnutie týchto cieľov.

               (13)

               Týmto rozhodnutím sa ustanovuje na celé obdobie trvania programu finančné krytie, ktoré predstavuje v zmysle bodu 37 Medziinštitucionálnej dohody zo 17. mája 2006 uzavretej medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (12) základný odkaz pre rozpočtový orgán v priebehu ročného rozpočtového postupu.

               (14)

               Opatrenia potrebné na vykonanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (13).

               (15)

               Keďže program je rozdelený do piatich oblastí, členské štáty môžu umožniť rotáciu svojich národných zástupcov podľa vecí, ktorým sa venuje výbor pomáhajúci Komisii,

         ROZHODLI TAKTO:
   Článok 1
   Zriadenie a dĺžka trvania programu
   1.   Týmto rozhodnutím sa zriaďuje program Spoločenstva v oblasti zamestnanosti a sociálnej solidarity s názvom PROGRESS (ďalej len „program“), ktorý má finančne podporovať uskutočňovanie cieľov Európskej únie v oblasti zamestnanosti a sociálnych vecí stanovených v oznámení Komisie o sociálnom programe, a tým prispieť k dosiahnutiu cieľov lisabonskej stratégie v týchto oblastiach.
   2.   Program sa vykonáva od 1. januára 2007 do 31. decembra 2013.
   Článok 2
   Všeobecné ciele
   1.   Program sleduje tieto všeobecné ciele:

               a)

               zlepšiť poznanie a chápanie situácie v členských štátoch a v iných zúčastnených krajinách prostredníctvom analýzy, hodnotenia a podrobného monitorovania politík;

               b)

               podporovať vytváranie štatistických nástrojov a metód, ako aj spoločných ukazovateľov, ktoré sú prípadne rozdelené podľa pohlavia a vekových skupín v oblastiach, na ktoré sa program vzťahuje;

               c)

               prípadne podporovať a monitorovať vykonávanie práva Spoločenstva a cieľov politiky Spoločenstva v členských štátoch a hodnotiť ich účinnosť a vplyv;

               d)

               presadzovať vytváranie sietí, vzájomné učenie sa, hľadanie a šírenie osvedčených postupov a inovačných prístupov na európskej úrovni;

               e)

               posilňovať povedomie zainteresovaných strán a širokej verejnosti o politikách a cieľoch Spoločenstva presadzovaných v rámci každej z jeho piatich oblastí;

               f)

               prípadne posilňovať schopnosť kľúčových sietí na európskej úrovni s cieľom presadzovať, podporovať a ďalej rozvíjať politiky a ciele Spoločenstva.

         2.   Vo všetkých oblastiach a činnostiach programu sa presadzuje uplatňovanie rodového hľadiska.
   3.   Výsledky dosiahnuté v oblastiach a činnostiach programu by mali byť k dispozícii zainteresovaným stranám a v prípade potreby verejnosti. Komisia prípadne riadi výmenu názorov so zainteresovanými stranami.
   Článok 3
   Štruktúra programu
   Program je rozdelený do týchto piatich oblastí:

               1.

               Zamestnanosť

               2.

               Sociálna ochrana a začleňovanie

               3.

               Pracovné podmienky

               4.

               Antidiskriminácia a rozmanitosť

               5.

               Rodová rovnosť

         Článok 4
   Oblasť č. 1: Zamestnanosť
   Oblasť č. 1 podporuje vykonávanie Európskej stratégie zamestnanosti (ESZ) prostredníctvom:

               a)

               zlepšovania chápania situácie a vyhliadok v oblasti zamestnanosti, najmä prostredníctvom analýzy a štúdií a tvorby štatistík a spoločných ukazovateľov v rámci ESZ;

               b)

               monitorovania a hodnotenia vykonávania európskych usmernení a odporúčaní v oblasti zamestnanosti a ich dosahu, najmä prostredníctvom spoločnej správy o zamestnanosti, a analyzovania interakcie medzi ESZ a všeobecnou hospodárskou a sociálnou politikou a inými oblasťami politík;

               c)

               organizovania výmeny v oblasti politík, osvedčených postupov a inovačných prístupov a presadzovania vzájomného učenia sa v kontexte ESZ;

               d)

               zvyšovania povedomia, šírenia informácií a presadzovania diskusie o výzvach v oblasti zamestnanosti a politikách a vykonávaní národných reformných programov aj medzi sociálnymi partnermi, regionálnymi a miestnymi aktérmi a ostatnými zainteresovanými stranami.

         Článok 5
   Oblasť č. 2: Sociálna ochrana a začleňovanie
   Oblasť č. 2 podporuje vykonávanie otvorenej metódy koordinácie (OMK) v oblasti sociálnej ochrany a začleňovania prostredníctvom:

               a)

               zlepšovania chápania otázok chudoby a sociálneho vylúčenia, sociálnej ochrany a politík začleňovania, najmä prostredníctvom analýzy a štúdií a tvorby štatistík a spoločných ukazovateľov v rámci OMK v oblasti sociálnej ochrany a začleňovania;

               b)

               monitorovania a hodnotenia vykonávania OMK v oblasti sociálnej ochrany a začleňovania a jej dosahu na vnútroštátnej úrovni a na úrovni Spoločenstva, ako aj analyzovania interakcie medzi touto OMK a inými oblasťami politík;

               c)

               organizovania výmeny v oblasti politík, osvedčených postupov a inovačných prístupov a presadzovania vzájomného učenia sa v kontexte stratégie sociálnej ochrany a začleňovania;

               d)

               zvyšovania povedomia, šírenia informácií a presadzovania diskusie o kľúčových výzvach a otázkach politík nastolených v kontexte procesu koordinácie na úrovni Spoločenstva v oblasti sociálnej ochrany a začleňovania aj medzi sociálnymi partnermi, regionálnymi a miestnymi aktérmi, MVO a ostatnými zainteresovanými stranami;

               e)

               rozvíjania schopnosti kľúčových sietí na európskej úrovni podporovať a ďalej rozvíjať ciele politík a stratégie Spoločenstva v oblasti sociálnej ochrany a začleňovania.

         Článok 6
   Oblasť č. 3: Pracovné podmienky
   Oblasť č. 3 podporuje zlepšovanie pracovného prostredia a pracovných podmienok vrátane zdravia a bezpečnosti pri práci a zosúladenia pracovného a rodinného života prostredníctvom:

               a)

               zlepšovania chápania situácie v súvislosti s pracovnými podmienkami, najmä prostredníctvom analýzy a štúdií a prípadne tvorby štatistík a ukazovateľov, ako aj hodnotenia účinnosti a dosahu existujúcich právnych predpisov, politík a postupov;

               b)

               podporovania vykonávania pracovného práva Spoločenstva prostredníctvom účinného monitorovania, usporiadania seminárov pre tých, ktorí pracujú v danej oblasti, prípravy príručiek a vytvárania siete medzi odbornými subjektmi vrátane sociálnych partnerov;

               c)

               podnecovania preventívnych akcií a posilňovania vnímania významu prevencie v oblasti zdravia a bezpečnosti pri práci;

               d)

               zvyšovania povedomia, šírenia informácií a presadzovania diskusie o kľúčových výzvach a otázkach politík v súvislosti s pracovnými podmienkami aj medzi sociálnymi partnermi a ostatnými zainteresovanými stranami.

         Článok 7
   Oblasť č. 4: Antidiskriminácia a rozmanitosť
   Oblasť č. 4 podporuje účinné vykonávanie zásady nediskriminácie a presadzuje jej uplatňovanie vo všetkých politikách Spoločenstva prostredníctvom:

               a)

               zlepšovania chápania situácie v súvislosti s diskrimináciou, najmä prostredníctvom analýzy a štúdií a prípadne tvorby štatistík a ukazovateľov, ako aj hodnotenia účinnosti a dosahu existujúcich právnych predpisov, politík a postupov;

               b)

               podporovania vykonávania antidiskriminačných právnych predpisov Spoločenstva prostredníctvom účinného monitorovania, usporiadania seminárov pre tých, ktorí pracujú v danej oblasti, a vytvárania siete medzi odbornými subjektmi, ktoré sa zaoberajú antidiskrimináciou;

               c)

               zvyšovania povedomia, šírenia informácií a presadzovania diskusie o kľúčových výzvach a politických otázkach v súvislosti s diskrimináciou a uplatňovaním antidiskriminácie vo všetkých politikách Spoločenstva aj medzi sociálnymi partnermi, MVO a ostatnými zainteresovanými stranami;

               d)

               rozvíjania schopnosti kľúčových sietí na európskej úrovni podporovať a ďalej rozvíjať ciele politík a stratégie Spoločenstva v oblasti boja proti diskriminácii.

         Článok 8
   Oblasť č. 5: Rodová rovnosť
   Oblasť č. 5 podporuje účinné vykonávanie zásady rodovej rovnosti a presadzuje uplatňovanie rodového hľadiska vo všetkých politikách Spoločenstva prostredníctvom:

               a)

               zlepšovania chápania situácie v súvislosti s rodovou rovnosťou a uplatňovaním rodového hľadiska, najmä prostredníctvom analýzy a štúdií a tvorby štatistík a prípadne ukazovateľov, ako aj prostredníctvom hodnotenia účinnosti a dosahu existujúcich právnych predpisov, politík a postupov;

               b)

               podporovania vykonávania právnych predpisov Spoločenstva v oblasti rodovej rovnosti prostredníctvom účinného monitorovania, usporiadania seminárov pre tých, ktorí pracujú v danej oblasti, a vytvárania siete medzi odbornými subjektmi, ktoré sa zaoberajú rovnosťou;

               c)

               zvyšovania povedomia, šírenia informácií a presadzovania diskusie o kľúčových výzvach a otázkach politík v súvislosti s rodovou rovnosťou a uplatňovaním rodového hľadiska aj medzi sociálnymi partnermi, MVO a ostatnými zainteresovanými stranami;

               d)

               rozvíjania schopnosti kľúčových sietí na európskej úrovni podporovať a ďalej rozvíjať ciele politík a stratégie Spoločenstva v oblasti rodovej rovnosti.

         Článok 9
   Druhy akcií
   1.   Program financuje tieto druhy akcií, ktoré prípadne možno vykonávať v nadnárodnom rámci:

               a)

               Analytické činnosti:

                           i)

                           zhromažďovanie, spracovanie a šírenie údajov a štatistík;

                           ii)

                           tvorba a šírenie spoločných metodík a prípadne ukazovateľov alebo referenčných hodnôt;

                           iii)

                           vykonávanie štúdií, analýza prieskumov a šírenie ich výsledkov;

                           iv)

                           vykonávanie hodnotení a posudzovania dosahu a šírenie ich výsledkov;

                           v)

                           vypracovanie a uverejňovanie príručiek, správ a vzdelávacieho materiálu prostredníctvom internetu alebo iných médií.

               b)

               Činnosti súvisiace so vzájomným učením sa, povedomím a šírením informácií:

                           i)

                           hľadanie a výmena osvedčených postupov, inovačných prístupov a skúseností a organizovanie partnerského preskúmania a vzájomného učenia sa prostredníctvom stretnutí/pracovných porád/seminárov na európskej úrovni, na nadnárodnej alebo národnej úrovni, pričom sa tam, kde je to možné, zohľadnia osobitné vnútroštátne pomery;

                           ii)

                           organizovanie konferencií/seminárov pod vedením predsedníctva;

                           iii)

                           organizovanie konferencií/seminárov na podporu tvorby a vykonávania práva Spoločenstva a cieľov politík;

                           iv)

                           organizovanie mediálnych kampaní a podujatí;

                           v)

                           zostavovanie a uverejňovanie materiálov zameraných na šírenie informácií, ako aj výsledkov programu.

               c)

               Podpora hlavných aktérov:

                           i)

                           podpora na prevádzkové náklady tých kľúčových sietí na európskej úrovni, ktorých činnosti súvisia s uskutočňovaním cieľov programu;

                           ii)

                           organizovanie pracovných skupín vnútroštátnych úradníkov, ktorých úlohou je monitorovať vykonávanie práva Spoločenstva;

                           iii)

                           financovanie odborných seminárov určených pre tých, ktorí pracujú v danej oblasti, úradníkov v kľúčových pozíciách a ostatných relevantných aktérov;

                           iv)

                           vytváranie siete medzi odbornými subjektmi na európskej úrovni;

                           v)

                           financovanie sietí odborníkov;

                           vi)

                           financovanie observatórií na európskej úrovni;

                           vii)

                           výmena zamestnancov medzi vnútroštátnymi správnymi orgánmi;

                           viii)

                           spolupráca s medzinárodnými inštitúciami.

         2.   Činnosti stanovené v odseku 1 písm. b) majú výrazný európsky rozmer, primeraný rozsah s cieľom zabezpečiť skutočnú pridanú hodnotu na európskej úrovni, a vykonávajú ich národné, regionálne alebo miestne orgány, špecializované subjekty zriadené podľa práva Spoločenstva alebo aktéri, ktorí sú považovaní za kľúčových hráčov vo svojej oblasti.
   3.   Z programu sa nefinancujú žiadne opatrenia na prípravu a vykonávanie európskych rokov.
   Článok 10
   Prístup k programu
   1.   Prístup k programu je otvorený pre všetky verejné a/alebo súkromné subjekty, aktérov a inštitúcie, a najmä pre:

               a)

               členské štáty;

               b)

               verejné služby zamestnanosti a ich agentúry;

               c)

               miestne a regionálne orgány;

               d)

               špecializované subjekty zriadené podľa práva Spoločenstva;

               e)

               sociálnych partnerov;

               f)

               MVO, najmä tie, ktoré sú organizované na európskej úrovni;

               g)

               inštitúcie vyššieho vzdelávania a výskumné ústavy;

               h)

               odborníkov na vyhodnocovanie;

               i)

               vnútroštátne štatistické úrady;

               j)

               médiá.

         2.   Komisia sa tiež môže priamo zúčastňovať programu, pokiaľ ide o činnosti stanovené v článku 9 ods. 1 písm. a) a b).
   Článok 11
   Postup pri žiadosti o podporu
   1.   Činnosti, ktorých druh sa uvádza v článku 9, možno financovať prostredníctvom:

               a)

               zmluvy o poskytnutí služieb na základe vyhlásenia verejnej súťaže, v takomto prípade sa vo vzťahu k spolupráci s vnútroštátnymi štatistickými úradmi uplatňujú postupy Eurostatu;

               b)

               čiastkovej podpory na základe výzvy na predkladanie návrhov; v takomto prípade nesmie spolufinancovanie Spoločenstva vo všeobecnosti presiahnuť 80 % celkových vzniknutých výdavkov prijímateľa. Akúkoľvek finančnú podporu, ktorá presahuje tento strop, možno udeliť iba za výnimočných okolností a po dôkladnom preskúmaní.

         2.   Na činnosti, ktorých druh sa uvádza v článku v článku 9 ods. 1, možno udeliť finančnú podporu na základe žiadostí, napríklad členských štátov, v súlade s príslušnými ustanoveniami nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (14), najmä jeho článku 110, a nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (15), najmä jeho článku 168.
   Článok 12
   Vykonávacie ustanovenia
   1.   V súlade s postupom uvedeným v článku 13 ods. 2 sa prijímajú opatrenia potrebné na vykonávanie tohto rozhodnutia, ktoré súvisia s týmito otázkami:

               a)

               všeobecné usmernenia na vykonávanie programu;

               b)

               ročný pracovný program na vykonávanie programu rozdelený do samostatných oblastí;

               c)

               finančná podpora, ktorú má udeliť Spoločenstvo;

               d)

               ročný rozpočet, s výhradou článku 17;

               e)

               postupy výberu akcií, ktoré má Spoločenstvo podporiť, a návrh zoznamu akcií, ktorým sa táto podpora dostane, predložený Komisiou;

               f)

               kritériá hodnotenia programu vrátane kritérií súvisiacich s nákladovou efektívnosťou a opatrenia na šírenie a prenos výsledkov.

         2.   Opatrenia potrebné na vykonávanie tohto rozhodnutia, ktoré súvisia so všetkými otázkami, ktoré sú odlišné od tých, ktoré sa uvádzajú v odseku 1, sa prijmú v súlade s postupom uvedeným v článku 13 ods. 3.
   Článok 13
   Výbor
   1.   Komisii pomáha výbor.
   2.   Ak sa odkazuje na tento odsek, uplatňujú sa články 4 a 7 rozhodnutia 1999/468/ES so zreteľom na ustanovenia jeho článku 8.
   Lehota ustanovená v článku 4 ods. 3 rozhodnutia 1999/468/ES je dva mesiace.
   3.   Ak sa odkazuje na tento odsek, uplatňujú sa články 3 a 7 rozhodnutia 1999/468/ES so zreteľom na ustanovenia jeho článku 8.
   4.   Výbor prijme svoj rokovací poriadok.
   Článok 14
   Spolupráca s ostatnými výbormi
   1.   Komisia vytvorí potrebné prepojenie s Výborom pre sociálnu ochranu a Výborom pre zamestnanosť s cieľom zabezpečiť, aby boli pravidelne a vhodným spôsobom informované o vykonávaní činností uvedených v tomto rozhodnutí.
   2.   Komisia informuje o akciách vykonaných v rámci piatich oblastí programu aj ostatné príslušné výbory.
   3.   Komisia prípadne zriadi pravidelnú a štruktúrovanú spoluprácu medzi výborom uvedeným v článku 13 a monitorovacími výbormi zriadenými pre iné príslušné politiky, nástroje a akcie.
   Článok 15
   Súlad a komplementarita
   1.   Komisia v spolupráci s členskými štátmi zabezpečí celkový súlad s ostatnými politikami, nástrojmi a akciami Únie a Spoločenstva, najmä vytvorením vhodných mechanizmov koordinácie činností programu s príslušnými činnosťami súvisiacimi s výskumom, spravodlivosťou a vnútornými vecami, kultúrou, vzdelávaním, odbornou prípravou a politikou pre mládež, ako aj v oblastiach rozšírenia a vonkajších vzťahov Spoločenstva, a súlad s regionálnou politikou a všeobecnou hospodárskou politikou. Osobitná pozornosť sa venuje možnostiam synergie medzi týmto programom a programami v oblasti vzdelávania a odbornej prípravy.
   2.   Komisia a členské štáty zabezpečia súlad a komplementaritu a zabránia duplicite medzi činnosťami vykonávanými v rámci programu a inými podobnými akciami Únie a Spoločenstva, najmä v rámci štrukturálnych fondov a osobitne Európskeho sociálneho fondu.
   3.   Komisia zabezpečí, aby sa výdavky, ktoré sú pokryté týmto programom, nečerpali zo žiadneho iného finančného nástroja Spoločenstva.
   4.   Komisia pravidelne informuje výbor uvedený v článku 13 o iných akciách Spoločenstva, ktoré prispievajú k dosahovaniu cieľov lisabonskej stratégie v oblasti sociálneho programu.
   5.   Členské štáty vynaložia maximálne úsilie na zabezpečenie súladu a komplementarity medzi činnosťami v rámci tohto programu a činnosťami vykonávanými na národnej, regionálnej a miestnej úrovni.
   Článok 16
   Účasť tretích krajín
   Tento program je otvorený pre:

               —

               krajiny EZVO/EHP v súlade s podmienkami ustanovenými v dohode o EHP,

               —

               pristupujúce a kandidátske krajiny pridružené k Európskej únii, ako aj krajiny západného Balkánu začlenené do procesu stabilizácie a pridruženia.

         Článok 17
   Financovanie
   1.   Finančné krytie pre vykonávanie činností Spoločenstva uvedených v tomto rozhodnutí pre obdobie od 1. januára 2007 do 31. decembra 2013 sa týmto stanovuje na 657 590 000 EUR (16).
   2.   Počas celého obdobia trvania programu finančný rozpis pre rôzne oblasti zachováva tieto minimálne limity:

               Oblasť č. 1

               Zamestnanosť

               23 %

               Oblasť č. 2

               Sociálna ochrana a začleňovanie

               30 %

               Oblasť č. 3

               Pracovné podmienky

               10 %

               Oblasť č. 4

               Antidiskriminácia a rozmanitosť

               23 %

               Oblasť č. 5

               Rodová rovnosť

               12 %

         3.   Najviac 2 % finančného krytia sú určené na vykonávanie programu, napríklad na pokrytie výdavkov spojených s pôsobením výboru uvedeného v článku 13 alebo na hodnotenia vykonávané podľa článku 19.
   4.   Ročné rozpočtové prostriedky sú schvaľované rozpočtovým orgánom v rámci limitov finančného rámca.
   5.   Komisia môže využiť technickú a/alebo administratívnu pomoc pre vzájomný prospech tak Komisie, ako aj prijímateľov, či na podporu výdavkov.
   Článok 18
   Ochrana finančných záujmov Spoločenstva
   1.   Komisia zabezpečí, aby sa pri vykonávaní akcií financovaných podľa tohto rozhodnutia chránili finančné záujmy Spoločenstva uplatňovaním preventívnych opatrení proti podvodom, korupcii a akýmkoľvek iným protiprávnym činnostiam, a to účinnými kontrolami a vymáhaním neoprávnene uhradených čiastok, a v prípade zistenia nezrovnalostí účinnými, primeranými a odradzujúcimi sankciami v súlade s nariadeniami Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (17) a (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (18), a nariadením Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (19).
   2.   Pre akcie Spoločenstva financované podľa tohto rozhodnutia znamená pojem nezrovnalosť uvedený v článku 1 ods. 2 nariadenia (ES, Euratom) č. 2988/95 akékoľvek porušenie ustanovenia práva Spoločenstva alebo akékoľvek porušenie zmluvnej povinnosti vyplývajúce z konania alebo opomenutia hospodárskeho subjektu, dôsledkom čoho je alebo by mohlo byť poškodenie všeobecného rozpočtu Európskej únie alebo rozpočtov spravovaných Európskou úniou neoprávnenou výdavkovou položkou.
   3.   Zmluvy a dohody, ako aj dohody so zúčastnenými tretími krajinami vyplývajúce z tohto rozhodnutia ustanovia najmä dohľad a finančnú kontrolu zo strany Komisie (alebo akéhokoľvek zástupcu ňou povereného) a audity Dvora audítorov, ktoré sa v prípade potreby vykonajú na mieste.
   Článok 19
   Monitorovanie a hodnotenie
   1.   Na účely zabezpečenia pravidelného monitorovania programu a umožnenia všetkých potrebných zmien smerovania Komisia vypracuje výročné správy o činnosti zamerané na výsledky programu a odovzdá ich Európskemu parlamentu a výboru uvedenému v článku 13.
   2.   Rôzne oblasti programu sa hodnotia aj v polovici jeho trvania, čo zabezpečí pohľad na program ako celok s cieľom zmerať pokrok dosiahnutý pri plnení cieľov programu, účinnosť využívania zdrojov a jeho pridanú hodnotu na európskej úrovni. Toto hodnotenie možno doplniť priebežnými hodnoteniami. Vykonáva ich Komisia za pomoci externých odborníkov. Ak sú k dispozícii výsledky týchto hodnotení, uvedú sa v správach o činnosti uvedených v odseku 1.
   3.   Komisia vykoná do 31. decembra 2015 za pomoci externých odborníkov hodnotenie ex-post pokrývajúce celý program na účely zmerania dosahu cieľov programu a jeho pridanej hodnoty na európskej úrovni. Komisia predloží odborné hodnotenie Európskemu parlamentu, Rade, Európskemu hospodárskemu a sociálnemu výboru a Výboru regiónov.
   4.   Vykonávanie jednotlivých oblastí programu vrátane prezentácie výsledkov a dialógu o budúcich prioritách sa tiež prediskutuje v rámci fóra pre vykonávanie sociálneho programu.
   Článok 20
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Štrasburgu 24. októbra 2006

            Za Európsky parlament

            predseda

         J. BORRELL FONTELLES

            Za Radu

            predsedníčka

         P. LEHTOMÄKI

      (1)  Ú. v. EÚ C 255, 14.10.2005, s. 67.

      (2)  Ú. v. EÚ C 164, 5.7.2005, s. 48.

      (3)  Stanovisko Európskeho parlamentu zo 6. septembra 2005 (Ú. v. EÚ C 193 E, 17.8.2006, s. 99), spoločná pozícia Rady z 18. júla 2006 (Ú. v. EÚ C 238 E, 3.10.2006, s. 31) a pozícia Európskeho parlamentu z 27. septembra 2006 (zatiaľ neuverejnená v úradnom vestníku).

      (4)  Ú. v. ES L 303, 2.12.2000, s. 23.

      (5)  Ú. v. ES L 17, 19.1.2001, s. 22. Rozhodnutie zmenené a doplnené rozhodnutím č. 1554/2005/ES (Ú. v. EÚ L 255, 30.9.2005, s. 9).

      (6)  Ú. v. ES L 10, 12.1.2002, s. 1. Rozhodnutie naposledy zmenené a doplnené rozhodnutím č. 786/2004/ES (Ú. v. EÚ L 138, 30.4.2004, s. 7).

      (7)  Ú. v. ES L 170, 29.6.2002, s. 1. Rozhodnutie zmenené a doplnené rozhodnutím č. 786/2004/ES.

      (8)  Ú. v. EÚ L 157, 30.4.2004, s. 18. Rozhodnutie zmenené a doplnené rozhodnutím č. 1554/2005/ES.

      (9)  Ú. v. ES L 180, 19.7.2000, s. 22.

      (10)  Ú. v. ES L 303, 2.12.2000, s. 16.

      (11)  Ú. v. EÚ L 373, 21.12.2004, s. 37.

      (12)  Ú. v. EÚ C 139, 14.6.2006, s. 1.

      (13)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

      (14)  Ú. v. ES L 248, 16.9.2002, s. 1.

      (15)  Ú. v. ES L 357, 31.12.2002, s. 1. Nariadenie naposledy zmenené a doplnené nariadením (ES, Euratom) č. 1248/2006 (Ú. v. EÚ L 227, 19.8.2006, s. 3).

      (16)  Táto suma vychádza z údajov za rok 2004 a podlieha technickej úprave, ktorá zohľadní infláciu.

      (17)  Ú. v. ES L 312, 23.12.1995, s. 1.

      (18)  Ú. v. ES L 292, 15.11.1996, s. 2.

      (19)  Ú. v. ES L 136, 31.5.1999, s. 1.


title: 2005/613/ES: Rozhodnutie Komisie z 18. júla 2005, ktorým sa prijíma záväzok ponúknutý v súvislosti s antidumpingovým konaním týkajúcim sa dovozu polyesterových strižných vláken s pôvodom inter alia v Saudskej Arábii

text:
               13.8.2005

               SK

               Úradný vestník Európskej únie

               L 211/20

      ROZHODNUTIE KOMISIE

   z 18. júla 2005,
   ktorým sa prijíma záväzok ponúknutý v súvislosti s antidumpingovým konaním týkajúcim sa dovozu polyesterových strižných vláken s pôvodom inter alia v Saudskej Arábii
   (2005/613/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), najmä na jeho články 8 a 9,
   po porade s Poradným výborom,
   keďže:
   A.   POSTUP

               (1)

               Nariadením (ES) č. 428/2005 (2) (ďalej len „konečné nariadenie“) Rada uložila konečné antidumpingové clá na dovoz polyesterových strižných vlákien (ďalej len „PSV“) s pôvodom v Čínskej ľudovej republike a Saudskej Arábii, zmenila a doplnila platné konečné antidumpingové clá na takýto dovoz s pôvodom v Južnej Kórei a ukončila antidumpingové konanie vo vzťahu k takémuto dovozu s pôvodom na Taiwane.

               (2)

               Po zverejnení konečných zistení predložilo združenie Saudi Basic Industries Corporation (ďalej len „Sabic“) útvarom Komisie v stanovených termínoch ponuku cenového záväzku, ako aj revidovanú ponuku cenového záväzku, vo svojom mene aj v mene všetkých spriaznených spoločností, vrátane spriazneného výrobcu príslušného výrobku spoločnosti Arabian Industrial Fibres Company (Ibn Rushd). Táto ponuka záväzku nebola prijatá z dôvodov stanovených v odôvodnení 292 konečného nariadenia. Predovšetkým minimálne ceny, ktoré pôvodne ponúklo združenie Sabic, neodstraňovali škodlivý vplyv dumpingu. Okrem toho štruktúra predaja tejto spoločnosti v Spoločenstve neumožňovala efektívne monitorovanie tohto záväzku.

               (3)

               Následné stretnutia zástupcov združenia Sabic a útvarov Komisie potom vyústili do podstatných revízií ponuky záväzku, ktoré vyriešili uvedené problémy. Revidovaná ponuka nielen odstránila škodlivý vplyv dumpingu, ale tiež na uspokojivú úroveň obmedzila riziko obchádzania formou krížovej kompenzácie inými výrobkami. Navyše spoločnosť upravila svoje predajné kanály v Spoločenstve do takej miery, že sa usúdilo, že Komisia môže efektívne monitorovať tento záväzok.

               (4)

               Konečnú prijateľnú ponuku cenového záväzku uskutočnilo združenie Sabic pred uverejnením konečných zistení, ale v takom neskorom štádiu konania, že z administratívneho hľadiska bolo nemožné zahrnúť jej prijatie do konečného nariadenia.

               (5)

               Výrobné odvetvie Spoločenstva bolo informované o tejto revidovanej ponuke a tvrdilo, že prijatie cenového záväzku by umožnilo, aby takýto dovoz v dôsledku cyklického charakteru tvorby cien polyesterových strižných vláken naďalej spôsoboval vážnu ujmu európskym výrobcom.

               (6)

               V tejto súvislosti treba poznamenať, že konečná ponuka predpokladá indexáciu minimálnych cien PSV vo vzťahu k verejnému medzinárodnému kótovaniu ich hlavných surovín, t. j. PTA a MEG. V dôsledku toho sa k cyklickému charakteru cien PSV, ktorý odráža najmä zmeny v cenách ich surovín, pristupuje spôsobom, ktorý primerane odstraňuje riziko pokračovania škodlivého dumpingu.

               (7)

               Na záver, ponuka záväzku predpokladá aj poskytovanie správ o iných výrobkoch ako PSV, predávaných rovnakým klientom spriaznenými zákazníkmi združenia Sabic v Spoločenstve. Preto je riziko krížovej kompenzácie inými výrobkami do veľkej miery odstánené.

               (8)

               V dôsledku toho žiaden z argumentov predložených výrobným odvetvím Spoločenstva nemení záver Komisie, že záväzok ponúknutý združením Sabic odstraňuje škodlivý účinok dumpingu a v dostatočnej miere obmedzuje riziko obchádzania formou krížovej kompenzácie inými výrobkami.

         B.   ZÁVÄZOK

               (9)

               Vzhľadom na uvedené sa Komisia nazdáva, že záväzok ponúknutý združením Sabic, ktorý obsahuje indexáciu minimálnych cien vo vzťahu k verejnému kótovaniu hlavných surovín PSV, možno prijať, pretože odstraňuje škodlivý vplyv dumpingu. Navyše pravidelné a podrobné správy, ktoré sa spoločnosť zaviazala poskytovať Komisii, umožnia efektívne monitorovanie a riziko obchádzania záväzku je obmedzené,

         ROZHODLA TAKTO:
   Článok 1
   Záväzok ponúknutý spoločnosťami uvedenými ďalej, v súvislosti s antidumpingovým konaním týkajúcim sa polyesterových strižných vláken s pôvodom v Čínskej ľudovej republike a Saudskej Arábii, sa týmto prijíma.

               Krajina

               Spoločnosť

               Doplnkový kód TARIC

               Saudská Arábia

               Vyrobené a predávané spoločnosťou Arabian Industrial Fibres Company (Ibn Rushd), Yanbu Al-Sinaiyah, alebo vyrobené spoločnosťou Arabian Industrial Fibres Company (Ibn Rushd), Yanbu Al-Sinaiyah a predávané združením Saudi Basic Industries Corporation (Sabic), Riyadh, prvému nezávislému zákazníkovi v Spoločenstve, ktorý koná ako dovozca

               A671

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 18. júla 2005

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 461/2004 (Ú. v. EÚ L 77, 13.3.2004, s. 12).

      (2)  Ú. v. EÚ L 71, 17.3.2005, s. 1.


title: 2006/828/ES: Rozhodnutie Európskeho parlamentu z  27. apríla 2006 o absolutóriu na plnenie rozpočtu Európskeho monitorovacieho centra pre drogy a drogovú závislosť za rozpočtový rok 2004

text:
               6.12.2006

               SK

               Úradný vestník Európskej únie

               L 340/85

      ROZHODNUTIE EURÓPSKEHO PARLAMENTU

   z 27. apríla 2006
   o absolutóriu na plnenie rozpočtu Európskeho monitorovacieho centra pre drogy a drogovú závislosť za rozpočtový rok 2004
   (2006/828/ES)
   EUROPSKY PARLAMENT,

               —

               so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2004 spolu s odpoveďami centra (2),

               —

               so zreteľom na odporúčanie Rady zo 14. marca 2006 (5972/2006 – C6 – 0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 302/93 z 8. februára 1993 o vytvorení Európskeho monitorovacieho centra pre drogy a drogovú závislosť (4), a najmä na jeho článok 11a,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0097/2006),

               1.

               udeľuje riaditeľovi Európskeho monitorovacieho centra pre drogy a drogovú závislosť absolutórium na plnenie rozpočtu centra za rozpočtový rok 2004;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 269, 28.10.2005, s. 44.

      (2)  Ú. v. EÚ C 332, 28.12.2005, s. 89.

      (3)  Ú. v. ES L 248, 16.9.2002, s. 1.

      (4)  Ú. v. ES L 36, 12.2.1993, s. 1. Nariadenie naposledy zmenené a doplnené nariadením (ES) č. 1651/2003 (Ú. v. EÚ L 245, 29.9.2003, s. 30).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).


title: 2013/620/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu spoločného podniku pre palivové články a vodík za rozpočtový rok 2011

text:
               16.11.2013

               SK

               Úradný vestník Európskej únie

               L 308/351

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu spoločného podniku pre palivové články a vodík za rozpočtový rok 2011
   (2013/620/EÚ)
   EURÓPSKY PARLAMENT,

               —

               so zreteľom na konečnú účtovnú spoločného podniku pre palivové články a vodík za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky spoločného podniku pre palivové články a vodík za rozpočtový rok 2011 spolu s odpoveďami spoločného podniku (1),

               —

               so zreteľom na odporúčanie Rady z 12. februára 2013 (05755/2013 – C7-0040/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 521/2008 z 30. mája 2008, ktorým sa zakladá spoločný podnik pre palivové články a vodík (4), najmä na jeho článok 11 ods. 4,

               —

               so zreteľom na nariadenie Rady (EÚ) č. 1183/2011 zo 14. novembra 2011, ktorým sa mení a dopĺňa nariadenie (ES) č. 521/2008, ktorým sa zakladá spoločný podnik pre palivové články a vodík (5),

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0084/2013),

               1.

               udeľuje výkonnému riaditeľovi spoločného podniku pre palivové články a vodík absolutórium za plnenie rozpočtu spoločného podniku za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku pre palivové články a vodík, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 6, 10.1.2013, s. 56.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 153, 12.6.2008, s. 1.

      (5)  Ú. v. EÚ L 302, 19.11.2011, s. 3.

      (6)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku pre palivové články a vodík za rozpočtový rok 2011
      EURÓPSKY PARLAMENT,

                  —

                  so zreteľom na konečnú účtovnú spoločného podniku pre palivové články a vodík za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky spoločného podniku pre palivové články a vodík za rozpočtový rok 2011 spolu s odpoveďami spoločného podniku (1),

                  —

                  so zreteľom na odporúčanie Rady z 12. februára 2013 (05755/2013 – C7-0040/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Rady (ES) č. 521/2008 z 30. mája 2008, ktorým sa zakladá spoločný podnik pre palivové články a vodík (4), a najmä na jeho článok 11 ods. 4,

                  —

                  so zreteľom na nariadenie Rady (EÚ) č. 1183/2011 zo 14. novembra 2011, ktorým sa mení a dopĺňa nariadenie (ES) č. 521/2008, ktorým sa zakladá spoločný podnik pre palivové články a vodík (5),

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0084/2013),

                  A.

                  keďže spoločný podnik pre palivové články a vodík (ďalej len „spoločný podnik“) bol zriadený v máji 2008 ako verejno-súkromné partnerstvo na základe nariadenia (ES) č. 521/2008 na obdobie do 31. decembra 2017 s cieľom zamerať sa na vývoj trhových aplikácií, a tým uľahčovať dodatočné úsilie priemyslu o rýchle zavedenie technológie palivových článkov a vodíkovej technológie do praxe;

                  B.

                  keďže nariadenie (ES) č. 521/2008 bolo zmenené nariadením (EÚ) č. 1183/2011;

                  C.

                  keďže spoločný podnik je finančne nezávislý iba od novembra 2010 a v roku 2011 vypracoval svoju prvú ročnú účtovnú závierku za celý rozpočtový rok;

                  D.

                  keďže členmi spoločného podniku sú: Únia zastúpená Komisiou, nové celosvetové priemyselné energetické zoskupenie (New Energy World Industry Grouping – NEW-IG) a výskumné zoskupenie (N.ERGHY);

                  E.

                  keďže Dvor audítorov vyhlásil, že získal primeranú istotu v tom, že ročná účtovná závierka spoločného podniku za rozpočtový rok 2011 je spoľahlivá;

                  F.

                  keďže Dvor audítorov vyjadril výhrady k zákonnosti a správnosti operácií súvisiacich s účtovnou závierkou spoločného podniku;

                  G.

                  keďže maximálna výška príspevku Únie pre spoločný podnik na celé obdobie je 470 000 000 EUR, ktoré sa uhradia z rozpočtu siedmeho rámcového programu pre výskum, z čoho podiel vyčlenený na prevádzkové náklady nesmie prekročiť 20 000 000 EUR,

         Rozpočtové a finančné hospodárenie

                  1.

                  víta skutočnosť, že Dvor audítorov skonštatoval, že ročná účtovná závierka spoločného podniku za rok 2011 verne vyjadruje vo všetkých významných hľadiskách jeho finančnú situáciu k 31. decembru 2011 a výsledky jeho operácií a tok hotovosti za príslušný rozpočtový rok v súlade s ustanoveniami jeho nariadenia o rozpočtových pravidlách;

                  2.

                  je znepokojený skutočnosťou, že Dvor audítorov vyjadril výhrady k zákonnosti a správnosti operácií súvisiacich s účtovnou závierkou spoločného podniku, keďže osem z dvanástich auditov ex post, ako sú vymedzené v stratégii auditov ex post prijatej správnou radou spoločného podniku v januári 2011, bolo ukončených k septembru 2012 a pokrývalo 4 800 000 EUR (27 % všetkých žiadostí o preplatenie nákladov, ktoré boli doručené spoločnému podniku v roku 2011), pričom v dvoch z týchto auditov sa zistili závažné chyby, z ktorých tú rozsiahlejšiu (764 000 EUR) sa podarilo napraviť v nasledujúcom roku;

                  3.

                  konštatuje, že okrem záležitostí opísaných v týchto dvoch auditoch sú operácie, na ktorých sa zakladá ročná účtovná závierka spoločného podniku za rozpočtový rok 2011, vo všetkých významných hľadiskách zákonné a správne;

                  4.

                  ďalej konštatuje, že konečný rozpočet spoločného podniku na rok 2011 zahŕňal viazané rozpočtové prostriedky vo výške 117 000 000 EUR a platobné rozpočtové prostriedky vo výške 60 000 000 EUR a miera čerpania dostupných viazaných rozpočtových prostriedkov bola 99,8 % a dostupných platobných rozpočtových prostriedkov 87,9 %; berie na vedomie, že suma 112 000 000 EUR predstavujúca viazané rozpočtové prostriedky dostupné na operačné činnosti (hlava III rozpočtu) sa čerpala prostredníctvom rámcového záväzku na výzvu na predloženie návrhov v roku 2011;

                  5.

                  so znepokojením konštatuje, že rozpočtový postup uvedený v rozpočtových pravidlách spoločného podniku nebol dodržaný, keďže výnimka povolená Komisiou zapísať zrušené rozpočtové prostriedky do odhadu príjmov a výdavkov na nasledujúce tri roky bola nesprávne vyložená; konštatuje, že v dôsledku výkladu tohto rozpočtového postupu spoločným podnikom je výsledok rozpočtového hospodárenia za rok 2011 nesprávny, keďže suma 6 300 000 v platobných rozpočtových prostriedkoch prenesená z roku 2011 do roku 2012 nebola do výpočtu zahrnutá a výkaz o výsledku rozpočtového hospodárenia za rok 2010 nezahŕňa platobné rozpočtové prostriedky vo výške 3 300 000 EUR prenesené z roku 2010 do roku 2011;

                  6.

                  je znepokojený tým, že viazanosť nevyužitých rámcových záväzkov z roku 2010 vo výške 10 400 000 EUR s konečným dátumom čerpania 31. decembra 2011 nebola zrušená do konca roka 2011, ale až v januári 2012;

                  7.

                  berie na vedomie, že výzvy na predkladanie návrhov zorganizované v rokoch 2008, 2009 a 2010 viedli k podpísaniu dohôd o grantoch v celkovej výške 183 400 000 EUR a v roku 2011 sa začala štvrtá výzva na predloženie návrhov vo výške 111 600 000 EUR, čo predstavuje 41 %, resp. 25 % maximálneho príspevku Únie na výskumné činnosti spoločného podniku; ďalej konštatuje, že v januári 2012 sa začala piata výzva na predloženie návrhov vo výške 79 000 000 EUR, čo je ďalších 18 % maximálneho príspevku Únie; konštatuje, že v súvislosti s čerpaním rozpočtu sa dosiahol pokrok;

         Systémy dohľadu a kontroly

                  8.

                  konštatuje, že na konci roka 2011 účtovník potvrdil príslušné obchodné postupy tak, ako sa to vyžaduje v rozpočtových pravidlách spoločného podniku, pričom zistil určitý počet nedostatkov; berie na vedomie, že spoločný podnik pre palivové články a vodík vymedzil akčný plán na riešenie týchto zistených nedostatkov a že podľa spoločného podniku sa väčšina opatrení z tohto plánu vykonala;

         Ročné hodnotenie úrovne nepeňažných príspevkov

                  9.

                  víta skutočnosť, že metodika hodnotenia úrovne nepeňažných príspevkov bola dokončená a že útvar pre vnútorný audit (IAS) Komisie a oddelenie vnútorného auditu (IAC) spoločného podniku ju spoločne posúdili v apríli 2012;

                  10.

                  náležite berie na vedomie, že celková výška nepeňažných príspevkov, ktorú potvrdil účtovník k 8. februáru 2012, bola 347 600 000 EUR a v hodnotiacej správe bol uvedený záver, že táto suma by sa mala znížiť o 930 000 EUR, keďže niektorí účastníci predložili svoje rozpočtované náklady na základe systému 60 % paušálnej sadzby na výpočet nepriamych nákladov namiesto 20 % paušálnej sadzby platnej pre spoločný podnik; konštatuje, že táto oprava bola vykonaná;

         Správa pokladne

                  11.

                  zdôrazňuje skutočnosť, že na konci decembra 2011 bol zostatok na bankovom účte spoločného podniku 9 200 000 EUR a od augusta 2011 do decembra 2011 sa hotovostný zostatok spoločného podniku pohyboval približne medzi 30 000 000 EUR a 60 000 000 EUR; naliehavo vyzýva spoločný podnik, aby spoločne s Komisiou zaviedol všetky opatrenia potrebné na minimalizovanie hotovostných zostatkov držaných na účtoch na úroveň, ktorá sa požaduje v rámci limitov stanovených v dohodách o financovaní uzavretých s Komisiou;

         Ďalšie otázky týkajúce sa riadenia

                  12.

                  uznáva, že spoločný podnik v roku 2011 vypracoval plán na zabezpečenie pokračovania činnosti a zaznamenal pokrok v oblasti formálneho schválenia politík bezpečnosti IT, pričom v júni 2012 prijal plán na zabezpečenie pokračovania činnosti vrátane plánu obnovy systému po havárii;

                  13.

                  berie na vedomie, že rozpočtové pravidlá spoločného podniku neboli zatiaľ zmenené a doplnené tak, aby obsahovali ustanovenia o právomoci vnútorného audítora Komisie; konštatuje však, že správna rada v marci 2011 vymedzila a schválila príslušné úlohy IAS a IAC;

                  14.

                  víta skutočnosť, že 3. februára 2012 bola podpísaná hostiteľská dohoda medzi spoločným podnikom a belgickými orgánmi týkajúca sa kancelárskych priestorov, výsad a imunít a inej podpory, ktorá sa má poskytnúť;

         Ďalšie otázky

                  15.

                  opätovne vyzýva Dvor audítorov, aby v primeranej lehote predložil Európskemu parlamentu osobitnú správu o spoločných problémoch, ktoré vznikajú v súvislosti s povahou spoločných podnikov a ktoré by mali tieto podniky riešiť spolu so svojimi partnermi s cieľom zabezpečiť svoju pridanú hodnotu a efektívne vykonávanie programov Únie v oblasti výskumu, technologického rozvoja a demonštračných činností; ďalej konštatuje, že uvedená správa by mala zahŕňať posúdenie účinnosti zriadenia spoločných podnikov a ich štruktúry.

         (1)  Ú. v. EÚ C 6, 10.1.2013, s. 56.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 153, 12.6.2008, s. 1.

         (5)  Ú. v. EÚ L 302, 19.11.2011, s. 3.

         (6)  Ú. v. ES L 357, 31.12.2002, s. 72.


title: 2014/593/EÚ: Rozhodnutie Európskeho parlamentu z  3. apríla 2014 o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2012

text:
               5.9.2014

               SK

               Úradný vestník Európskej únie

               L 266/242

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2012
   (2014/593/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2012 spolu s odpoveďami centra (1),

               —

               so zreteľom na odporúčanie Rady z 18. februára 2014 (05849/2014 – C7–0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1920/2006 z 12. decembra 2006 o Európskom monitorovacom centre pre drogy a drogovú závislosť (4), a najmä na jeho článok 15,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 rokovacieho poriadku a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0185/2014),

               1.

               udeľuje riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 158.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 376, 27.12.2006, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.